16 Nao Sarae we i waef blong Ebram, hem i no bonem wan pikinini,+ be hem i gat wan woman slef blong Ijip we nem blong hem Hega.+2 Ale Sarae i talem long Ebram se: “Jehova i blokem mi blong mi no gat pikinini. Naoia, plis yu mekem seks wetem woman slef ya blong mi. Maet mi save gat pikinini tru long hem.”+ Nao Ebram i lesin long tok blong Sarae.3 Ebram i stap ten yia finis long kantri blong Kenan, nao waef blong hem Sarae, i tekem Hega we i woman slef blong hem blong Ijip, mo i givim long hasban blong hem Ebram, blong i kam olsem waef blong hem.4 Nao Ebram i mekem seks wetem Hega, ale Hega i gat bel. Taem hem i kasem save se hem i gat bel, hem i stat blong lukluk nogud long misis blong hem, Sarae.5 Nao Sarae i talem long Ebram se: “Trabol we mi kasem i fol blong yu. Mi nao mi putum woman slef ya long han* blong yu, be taem hem i kasem save se hem i gat bel, hem i stat blong lukluk nogud long mi. I gud Jehova i jajem yumitu, blong luk se hu i rong.”6 Ale Ebram i talem long Sarae se: “!Yu luk! Yu yu bos long woman slef ya. Yu mekem eni samting long hem we yu luk se i stret.” Nao Sarae i stap mekem i strong tumas long woman slef ya, nao hem i ronwe.7 Biaen, enjel blong Jehova i faenem hem long draeples, long springwota we i stap long rod we i go long Suru.+8 Mo hem i talem se: “Hega, woman slef blong Sarae. ?Yu kam wea, mo yu stap go wea?” Nao hem i talem se: “Mi stap ronwe long misis blong mi, Sarae.”9 Biaen enjel blong Jehova i talem long hem se: “Yu gobak long misis blong yu, mo yu mekem yu stap daon aninit long han blong hem.”10 Nao Enjel blong Jehova i talem se: “Bambae mi mekem we ol pikinini* blong yu oli kam plante we plante, nao bambae man i no save kaontem olgeta.”+11 Enjel blong Jehova i gohed i se: “Naoia yu gat bel, mo bambae yu bonem wan boe, mo yu mas putum nem blong hem se Ismael,* from we Jehova i harem trabol blong yu.12 Bambae boe ya i olsem wan wael dongki.* Han blong hem bambae i agensem evri man, mo han blong evri man bambae i agensem hem, mo ples blong hem bambae i stap klosap long olgeta brata blong hem.”*13 Nao hem i singaot long nem blong Jehova we i stap toktok long hem, i se: “Yu yu wan God we yu save lukluk,”+ from we hem i talem se: “Mi mi luk God ya we i luk mi.”14 Hemia nao from wanem oli singaot wel ya se Berelahaeroe.* Wel ya i stap long medel blong Kades mo Bered.15 Ale Hega i bonem wan boe blong Ebram, mo Ebram i putum nem blong boe ya se Ismael.+16 Ebram i gat 86 yia taem Hega i bonem Ismael.
tpi_Latn